****РЕПУБЛИКА БЪЛГАРИЯ

Заместник - министър на земеделието, храните и горите

**З А П О В Е Д**



На основание чл. 9, ал. 5 от Закона за управление на средствата от Европейските структурни и инвестиционни фондове във връзка с чл. 24, ал. 1 отПостановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода "Водено от общностите местно развитие" за периода 2014 – 2020 г. (обн., ДВ, бр. 52 от 2016 г.)*,* заповед № РД 09-467/16.05.2019 г. на министъра на земеделието, храните и горите, и одобрен доклад № ……………………………… г. на Елена Иванова – директор на дирекция „Развитие на селските райони“

**Н А Р Е Ж Д А М:**

В Насоките за определяне на условията за кандидатстване и условията за изпълнение на одобрените стратегии за Водено от общностите местно развитие, утвърдени със заповед № РД 09-491/23.06.2017 г. на заместник – министъра и Ръководител на Управляващия орган на Програмата за развитие на селските райони за периода 2014-2020 г., изменени със заповед № РД 09-987/28.12.2017 г., се правят следните изменения и допълнения:

1. В част I. „Условия за кандидатстване“, раздел 27 „Допълнителна информация“, в т. 27 накрая се поставя запетая и се добавя „както и по мярка 19 „Водено от общностите местно развитие“ от Програмата за развитие на селските райони за периода 2014-2020 г.“
2. В част II. „Условия за изпълнение на стратегии за ВОМР“ приложение № 1 се изменя съгласно приложението към настоящата заповед.

3. Заповедта да се публикува на интернет страницата на Министерство на земеделието, храните и горите и в ИСУН.

Контрол по изпълнението на заповедта възлагам на г-жа Елена Иванова – директор на дирекция „Развитие на селските райони“.

Настоящата заповед да се сведе до знанието на съответните длъжностни лица за сведение и изпълнение.



гр. София 1040, бул. "Христо Ботев" № 55

Тел: (+3592) 985 11 383, 985 11 384, Факс: (+3592) 981 79 55